Inwoners glo perlemoenstroper het man doodgery | Netwerk24
Man gestraf ná moord by sjebien
'n Man is Maandag in die streekhof in Kuruman in die Noord-Kaap tot 15 jaar gevangenisstraf gevonnis weens die moord op 'n sjebien-eienaar.
1 dood, 1 gewond in moskee-skietery in Johannesburg
'n 40-jarige man is Dinsdagaand na 'n aanbiddingsessie by 'n moskee in Mayfair in Johannesburg deur twee onbekende aanvallers doodgeskiet.
Cele kry wind van voor in Bonteheuwel
Solank as wat hy 'n werk het om te doen, sal hy Bonteheuwel en omgewing besoek, het Bheki Cele, nasionale minister van polisie, Dinsdag in dié Kaapse woonbuurt gesê.
Moeilikheid kom as Cheetahs hul kwaal kan uitstryk
Hoewel die Cheetahs vanjaar nog onoorwonne is, het hul onvermoë om af te rond in dié twee Pro14-wedstryde gelol.
Veelsydige Andile breek Pakistan
Andile Phehlukwayo en Rassie van der Dussen het elk hul aanspraak op 'n Wêreldbeker-plek Dinsdag in Durban 'n stewige hupstoot gegee, maar Pakistan het opnuut verskeie gebreke in die Proteas se mondering ontbloot.
Banyana en Swede speel gelykop
Banyana Banyana se tweede vriendskaplike sokkerwedstryd teen 'n top10-land in vier dae het Dinsdagaand sonder enige doele in die Kaapstad-stadion geëindig.
Zim 'beste winskoop in Afrika', sê minister in Davos
Die Zimbabwiese minister van finansies het Dinsdag in Davos 'n optimistiese vooruitsig vir sy land geskets, ondanks gewelddadige betogings in die land waarin minstens 12 mense dood is.
Nuwe munisipale waardasies gou gepubliseer
Die nuwe munisipale eiendomswaardasies vir Kaapstad, waarop die maandelikse eiendomsbelasting gegrond word, is byna gereed om gepubliseer te word.
Davos: MTN bankvas agter plan vir vryhandel
Met 'n gedeelde beleidsrigting en die nodige regulasies in plek is die Afrika- kontinentale vryhandelsgebied (AFCTA) dalk die beste kans om die 18 miljoen poste te skep wat die kontinent jaarliks tot 2035 nodig het.
Kommentaar: Beeld, Die Burger en Volksblad sê
As Bosasa se omkoop van ANC-hoëlui vir kontrakte en tenders, soos blyk uit Angelo Agrizzi se getuienis die afgelope tyd voor die Zondo-kommissie, nie so verfoeilik was nie, sou dit 'n sappige sepie kon maak.
SA kan nie Zim se redder wees wees
Suid-Afrika en pres. Cyril Rama­phosa moet enige versoeking weerstaan om geldelik by die Zimbabwiese krisis in te gryp.
Waak teen skok-politiek
Nog 'n jaar, nog 'n rasseherrie. En omdat dit 'n verkiesingsjaar is, blyk dit politieke partye gaan roekeloos munt uit die verswakkende rasseverhoudinge in die land probeer slaan. Skandelik.
KYK: Britse sanger James Morrison kuier in SA
Die Suid-Afrikaanse kultuur én natuur spreek tot die Britse sanger James Morrison, wat vandeesweek sy eerste Suid-Afrikaanse musiektoer aanbied.
Maartens se 'Hanna' vanjaar die Paastyd-stuk
'n Verhoogstuk met 'n geestelike tema sal vanjaar die Passiespel vervang wat die afgelope drie jaar deur die ATKV se Gemeenskapsteatertak in die Paastyd in Bloemfontein opgevoer is.
Chris Brown aangehou vir beweerde verkragting
Die Amerikaanse sanger Chris Brown en twee ander mense word in Parys, Frankryk, aangehou weens 'n beweerde verkragting.
Bettysbaai-brande: Só red jy 'n Bambi
Die jong grysbokkie Bambi het omtrent media-aandag gekry nadat hy gedurende die onlangse verwoestende brand in Bettysbaai gered is. Hy is per ambulans na die Country Animal Clinic buite Somerset-Wes geneem en dr. Adri Rossouw, 'n veearts daar, versorg hom tans tuis. Sy het met Jackie Pienaar-Brink gesels.
Oorleef die onderwêreld van eerstejaars
" 'n Student is 'n dier wat 'n spoor trap soos 'n mens.".
SPEEL SAAM: Kan jy dié 10 algemene kennis vrae antwoord?
Inwoners glo perlemoenstroper het man doodgery
Deur Warda Meyer 10 Augustus 2018 16:44
Die gemeenskap van Pearly Beach is op die oorlogspad nadat 'n inwoner, wat Donderdag in 'n tref-en-trap-ongeluk was, gesterf het. Daar word geglo dat perlemoenstropers, wat "soos duiwels jaag", die ongeluk veroorsaak het.
Bernard Labuschagne (61) van Pearly Beach. Foto: Facebook
Bernard Labuschagne (61), alombekend as "Lappies", het Donderdag in die Hermanus Mediclinic aan sy wonde beswyk. 'n Wit bakkie het hom glo op 'n grondpad langs die see getref en daarna van die toneel weggejaag.
Hy het nege jaar gelede na Pearly Beach getrek nadat hy 'n plaasaanval buite Rustenburg oorleef het.
"Die plaasaanval het hom met spesiale behoeftes gelaat en hy het elke oggend gaan fiets ry om sy brein weer van vooraf te leer hoe om alles te doen," het 'n vriend van die familie gesê.
Labuschagne se vrou, Marie, was te getraumatiseer om met Netwerk24 te praat.
"Die hartseer is nog te rou. Sy is in skok en baie broos," het 'n vriendin van die familie gesê.
Die gemoedere loop nou hoog op dié klein kusdorpie. Woedende inwoners blameer perlemoenstropers, wat 'n "skrikbewind" op die dorp voer, vir Labuschagne se dood.
'n Optog is reeds Donderdagmiddag op die dorp gehou nadat nuus van sy dood soos 'n veldbrand versprei het.
Dudley Coetzee, burgemeester van die Overstrand-munisipaliteit, tydens Donderdag se optog. Foto: Verskaf
"Genoeg is genoeg. Wat op die dorp gebeur, kan nie meer aangaan nie," het 'n inwoner gesê.
'n Memorandum waarin strenger polisiëring geëis word as gevolg van die perlemoenstropery wat glo handuit ruk, is aan Dudley Coetzee, burgemeester van die Overstrand-munisipaliteit en ook 'n Pearly Beach-inwoner, oorhandig.
Inwoners, wat anoniem wou bly, het gesê hulle kom skaars naby die strand omdat die perlemoenstropers die gebied oorgeneem het.
"Dis 'n vakansiedorp en ons kan nie by die see uitkom nie," het bure van Labuschagne gesê.
"Ek was gister op die ongelukstoneel en dit was die eerste keer in twee jaar dat ek by die see was. Weens die bendes en stropers wat hier 'n skrikbewind voer, kan ons nie ons voete by die see sit nie," het dié inwoner gekla.
Volgens 'n lid van die buurtwag wemel die strand van die stropers.
Pearly Beach-inwoners vra vir vrede in hul dorp, waar perlemoenstropers glo 'n skrikbewind voer. Foto: Verskaf
"Tonne perlemoen word daagliks hier uitgehaal en niks word daaraan gedoen nie. Ons polisie is kop in een mus met die skurke."
Ander het opgemerk dat stropers nooit op hul dorp aangekeer word nie, maar in ander dorpe word wel op voertuie met perlemoen beslag gelê.
"Hulle ry ons van die paaie af en jaag asof die duiwel agter hulle aan is. Ons word gedreig as ons naby die see kom," het nog 'n inwoner gesê.
"Hulle skree vir ons: 'Ons werk nou hier!' "
Donovan Heilbron, polisiebevelvoerder in die Overstrand-gebied, het gesê 'n ooggetuie, wat sowat 50 m van die ongelukstoneel was, het slegs 'n wit bakkie gesien en nie die bestuurder of die registrasienommer nie.
Pearly Beach-inwoners wat Donderdag aan die optog deelgeneem het. Foto: Verskaf
Heilbron het gewaarsku dat mense nie sommer moet aanneem dat die bestuurder van die bakkie 'n perlemoenstroper is nie.
"Daar is nog geen bewyse wat dat die verdagte deel van die onwettige perlemoensmokkelary in die gebied is nie."
Die Wes-Kaapse polisie ondersoek 'n saak van strafbare manslag.
Volgens lt.kol André Traut, polisiewoordvoerder, is niemand nog in verband met die voorval in hegtenis geneem nie.
Inwoners het Vrydag begin om geld in te samel vir 'n beloning aan enigiemand wat inligting oor die bestuurder van die wit bakkie het.